LIITE: SUPPEA OSAKASSOPIMUSMALLI

X OY:N OSAKASSOPIMUS

**1. SOPIJAPUOLET**

Tämä X Oy:n osakassopimus (myöhemmin “Sopimus”) on solmittu

seuraavien sopijapuolten välllä:

1.1 N.N. (Sotu). Osoite

1.2 N.N.1 (Sotu). Osoite

sekä

1.3 X Oy (y-tunnus X). myöhemmin ‘Yhtiö”.

Sopijapuolet 1.1—1.2 myöhemmin yhdessä “Perustajaosakkaat” tai “Osakkaat” tai erikseen “Perustajaosakas” tai “Osakas”. Sopijapuolet 1.1—1.3 myöhemmin yhdessä” Sopijapuolet” tai erikseen “Sopijapuoli” asiayhteydestä riippuen.

**2. SOPIMUKSEN TARKOITUS**

2.1 Tämän Sopimuksen tarkoituksena on sopia X Oy -nimisen yhtiön omistuksesta. hallinnosta ja sen liiketoiminnan järjestämisestä sekä sen Osakkaiden oikeuksista ja velvollisuuksista Yhtiöön ja toisiinsa nähden Yhtiön osakkeenomistajina. Lisäksi tällä Sopirnuksella sovitaan osakkeiden omistukseen ja luovutuksiin liittyvistä asioista.

2.2 Sopijapuolet toteavat tavoitteenaan olevan hallinnoida ja kehittää Yhtiön liiketoimintaa tämän Sopimuksen mukaisesti siten, että Yhtiön ja sen osakkeiden arvo nousee mahdollisimman suureksi. Liiketoimintasuunnitelma on otettu sopimuksen liitteeksi 1.

**3. YHTIÖN OMISTUKSEN JAKAUTUMINEN**

3.1 Yhtiön osakepääoma on Sopimuksen allekirjoitushetkellä 12.000

euroa jakautuen 12.000 kirjanpidolliselta vasta-arvoltaan 0,01euron määräiseen osakkeeseen. Osakkeita on yksi sarja. ne ovat keskenään samanarvoisia ja kaikki osakkeet oikeuttavat yhteen ääneen yhtiökokouksessa äänestettäessä. Osakkeista ei ole annettu osakekirjoja.

3.2 Sopimuksen allekirjoitushetkellä Perustajaosakkaat muodostavat Yhtiön osakaskunnan kokonaisuudessaan. Osakkeiden merkintähinta on Yhtiötä perustettaessa 0.01 euroa. Yhtiön osakepääoma jakautuu seuraavasti:

Osakas Osakkeet (kpl) Merkintähinta Omistusosuus (%)

**4. SOPIJAPUOLTEN VAKUUTUKSET**

4.1 Sopijapuolet vakuuttavat toimivansa tämän Sopimuksen tarkoituksen toteutumiseksi. Sopijapuolet pidättäytyvät toimista, jotka olisivat omiaan aiheuttamaan Yhtiölle tai Osakkaille vahinkoa taikka jotka vaarantaisivat Sopimuksen mukaisen tarkoituksen. Sopijapuolet pyrkivät omalta osaltaan edistämään Yhtiön toimintaedellytysten ja kasvutavoitteiden varmistamista. Osakkailla ei ole kuitenkaan velvollisuutta rahoittaa yhtiön toimintaa tai järjestää tarvittavia vakuuksia ellei asiasta yhteisesti erikseen sovita.

4.2 Sopijapuolet sitoutuvat siihen, että he ja/tai heidän valitsemansa edustajat äänestävät ja toimivat yhtiökokouksissa, hallituksen kokouksissa ja muissa tilanteissa siten, että tämän Sopimuksen tarkoitus, tavoitteet ja määräykset parhaalla mahdollisella tavalla toteutuvat.

**5. YHTIÖKOKOUS**

5.1 Seuraavista asioista päättäminen yhtiökokouksessa edellyttää Sopimuksen Sopijapuolten omistamista osakkeista 2/3 enemmistön kannatusta:

(i) Yhtiön yhtiöjärjestyksen muuttaminen,

ii) Yhtiön osakepääoman korottaminen tai alentaminen, optio ohjelmista päättäminen, niiden ehtojen muuttaminen, hallituksen valtuuttaminen tarjoamaan optioita ja optioiden

suuntaaminen, vaihtovelkakirjalainojen ottaminen ja vaihtovelkakirjalainan ehtojen muuttaminen,

(iii) Yhtiön hallituksen jäsenten lukumäärän muuttaminen,

(iv) Yhtiön jakautuminen, sulautuminen toiseen yhtiöön tai toi

sen yhtiön sulautuminen Yhtiöön,

(v) Yhtiön asettaminen vapaaehtoisesti selvitystilaan ellei siihen ole lakiin perustuvaa velvoitetta tai selvitystilan lopettaminen ja samalla Yhtiön toiminnan jatkaminen. yrityssaneeraukseen hakeutuminen, konkurssihakemuksen jatkamisesta päättäminen, Yhtiön toiminnan lopettaminen, ja

(vi) Yhtiön yhtiöjärjestyksen mukaisten tilintarkastajien valinta.

**6. YHTIÖN HALLITUS**

6.1 Yhtiön hallitus kokoontuu tarvittaessa, kuitenkin vähintään kuusi (6) kertaa vuodessa.

6.2 Hallituksessa on kolmesta kuuteen varsinaista jäsentä. Molemmilla Perustajaosakkailla on oikeus nimetä yksi jäsen hallitukseen. Muut jäsenet valitsevat Osakkaat.

6.3 Ellei toisin yksittäistapauksessa sovita, kutsu Yhtiön hallituksen kokoukseen on toimitettava viimeistään seitsemän (7) vuorokautta ennen kutsun tarkoittamaa hallituksen kokousta hallituksen jäsenille lähetetyillä kirjatuilla kirjeillä tai muutoin sovitulla tavalla todisteellisesti. Kutsun lähettäminen sähköpostilla katsotaan riittäväksi. Kutsun hallituksen kokouksiin voi toimittaa kuka tahansa hallituksen jäsenistä.

6.4 Seuraavista asioista päättäminen hallituksessa edellyttää molempien Perustajaosakkaiden hyväksyntää:

(i) hallituksen puheenjohtajan valinta.

(ii) Yhtiön toiminnan kannalta oleellisen lainan ottaminen tai

antaminen, Yhtiön toiminnan kannalta oleellisena pidetään otettavaa tai annettavaa lainaa jonka määrä ylittää viisikymmentätuhatta (50.000) euroa.

(iii) Yhtiön kannalta merkittävät sopimukset ja liiketoimet,

(iv) Tytäryhtiön perustaminen ja lopettaminen,

(v) Yhtiön avainhenkilöiden, kuten toimitusjohtajan, ja muiden Yhtiön toiminnan kannalta keskeisten henkilöiden valinta ja erottaminen, (vi) Yhtiön liiketoiminnan tai sen osan myyminen,

(ix) Yhtiön investoinnit, joiden arvoa Yhtiön toimintaan nähden

voidaan pitää merkittävänä,

(x) Yhtiön liiketoimintasuunnitelmaan kuulumattomat investoinnit ja niiden rahoituksesta päättäminen

ja

(xi) Yhtiön yhtiöjärjestykseen mahdollisesti sisältyviin suostumus- ja lunastuslausekkeisiin liittyvä päätöksenteko.

**7. TOIMITUSJOHTAJA**

Yhtiön toimitusjohtajalla on aina oltava Yhtiön toiminnan laajuutta ja laatua vastaava pätevyys ja kokemus. Sopijapuolet sopivat, että Sopimuksen allekirjoitushetkellä Yhtiön toimitusjohtajana toimii N.N. Hallituksen ja toimitusjohtajan työnjako on otettu sopimuksen liitteeksi 4.

**8. TYÖNTEKOVELVOITE**

8.1 Perustajaosakkaat sitoutuvat ja ovat velvollisia työskentelemään Yhtiössä heidän ja Yhtiön välillä kulloinkin voimassaolevien johtaja-, työ- tai konsulttisopimusten mukaisesti.

**9. AINEETTOMAT OIKEUDET**

9.1 Ellei erikseen kirjallisesti toisin sovita, Yhtiö saa ilman eri korvausta kaikki omistusoikeudet ja aineettomat oikeudet kokonaisuudessaan niihin liittyvine muuntelu- ja edelleenluovutusoikeuksineen Yhtiön toiminnan yhteydessä syntyneisiin ja syntyviin sekä Osakkaiden Yhtiön hyväksi toimiessa kehittämiin ja jatkossa kehitettä ylin aineettomiin oikeuksiin mukaan lukien tekijänoikeudet, patentit, mallit, hyödyllisyysmallit ja muut aineettomat oikeudet.

9.2 Sopijapuolet sitoutuvat toimimaan yhteisymmärryksessä tämän sopimuskohdan toteuttamiseksi ja aineettomien oikeuksien siirtämiseksi ja säilyttämiseksi Yhtiöllä.

**10. OSAKKAIDEN ANSAINTA YHTIÖSTÄ**

10.1 Osakkaille maksetaan palkkaa tämän Sopimuksen liitteeksi 3. otettujen työ- ja toimisopimusten mukaisesti. Osakkaat sitoutuvat neuvottelemaan palkan muuttamisesta, jos Yhtiöllä ei ole varaa maksaa sovitun tasoista palkkaa.

10.2 Osakkaille tai heidän määräysvallassaan oleville yhtiöille ei makseta muita palkkioita kuin kohdassa

10.1. ja Sopimuksen liitteessä määrätty palkka työ- ja toimisuhteen ehtojen mukaisesti.

10.3 Osakkaat eivät ole muutenkaan sopijapuolina yhtiön kanssa, elleivät kaikki tämän Sopimuksen Sopijapuolet hyväksy sopimusta yksimielisesti.

10.4 Yhtiön tulos käytetään 31.12.2009 asti ensisijaisesti Yhtiön toiminnan turvaamiseen, sen investointien toteuttamiseen ja sen nettovarallisuuden kasvattamiseen. Osinkoa maksetaan mikäli tämän Sopimuksen Sopijapuolina olevista osakkaista 2/3 määräenemmistö niin päättää.

10.5 Edellä kohdassa 10.4 sanotun päivämäärän jälkeen Yhtiö jakaa osinkoa hyvän liiketavan mukaisesti, mikäli Osakkaat, joilla on vähintään kaksi kolmasosaa (2/3) kokouksessa edustetuista osakkeista, niin päättävät. Osinkoa jaettaessa on kuitenkin otettava huomioon pakottavan lainsäädännön osingonjaolle asettamat rajoitukset.

Sopijapuolet sitoutuvat siihen, että he myötävaikuttavat yhtiökokouksessa ja hallituksessa tämän kohdan 10 toteutumiseen.

**11. OSAKKEIDEN LUOVUTUKSET**

11.1 Sopijapuolet sitoutuvat olemaan luovuttamatta osakkeita muuten kuin tässä Sopimuksessa sovituilla ja Yhtiöjärjestyksessä määrätyillä tavoilla.

11.2 Sopijapuolet sitoutuvat siihen, että eivät myy tai muuten luovuta Yhtiön osakkeitaan ilman 2/3 tämän osakassopimuksen sopijapuolina olevien osakkaiden kirjallista etukäteistä suostumusta. Sopijapuolen, joka haluaa luopua Yhtiön osakkeistaan, on (i) ensin tarjottava niitä kirjallisesti ensisijaisesti Yhtiön, ja (ii) ellei Yhtiö halua tai voi käyttää lunastusoikeuttaan, muiden Sopijapuolten lunastettavaksi näiden ennestään omistamien osakkeiden suhteessa.

11.3 Sopijapuolet sitoutuvat olemaan panttaamatta tai muutoin asetta matta velan vakuudeksi Yhtiön osakkeita ilman molempien Perustajaosakkaiden kirjallista etukäteistä suostumusta.

11.4 Sopijapuolet sitoutuvat siihen, etteivät he luovuta Yhtiön osakkeitaan muuten kuin ehdolla, että luovutuksensaaja (i) hyväksyy tämän Sopimuksen ehdot muiden Perustajaosakkaiden yhdessä sopimalla tavalla ja (ii) allekirjoituksellaan liittyy tähän Sopimukseen. Perustajaosakkaat sopivat kirjallisesti etukäteen, miten mainittu menettely on mahdollista toteuttaa Sopimuksen mukaisia salassa pitomääräyksiä rikkomatta.

Siinä tapauksessa, että Sopijapuolen työ- tai toimisuhde Yhtiön kanssa päättyy Yhtiön toimittamaan irtisanomiseen työsopimuslain 7:2 §:n mukaisilla henkilöön Liittyvillä irtisanomisperusteilla tai työsopimuslain 8:1 §:n purkamisperusteilla, sitoutuu perustajaosakas välittömästi myymään omistamiaan Yhtiön osakkeita alla olevan taulukon mukaisessa suhteessa ensisijaisesti muille Perustajaosakkaille tasaosuuksin ja toissijaisesti muille Sopijapuolille näiden omistusosuuksien mukaisessa suhteessa:

Sopijapuolen työskentelyaika Yhtiössä Myytävien osakkeiden osuus

laskettuna työ- tai johtajasopimuksen omistuksesta:

alkamisesta sopimuksen päättymiseen:

Ennen 1.1.2008 100 %

1.1.2008—31.12.2008 90 %

1.1.2009—31.12.2009 80 %

1.1.2010—31.12.2010 70 %

31.12.2010 jälkeen 60 %

Tämän kohdan tarkoittamassa tilanteessa muu Sopijapuoli kuin Perustajaosakas sitoutuu myymään kaikki omistamansa Yhtiön osakkeet välittömästi ensisijaisesti Perustajaosakkaille tasaosuuksin ja toissijaisesti muille Sopijapuolille näiden omistusosuuksien mukaisessa suhteessa.

Kaikkien Sopijapuolten osalta luovutushintana pidetään tällöin määrää, jonka Sopijapuoli on maksanut hankkimistaan Yhtiön osakkeista tai osakkeille Yhtiön viimeksi päättyneen tilikauden tilinpäätöksen perusteella laskettavaa nettovarallisuusarvoa vastaavaa määrää riippuen siitä, kumpi hinnoista on alhaisempi. Hallituksen puheenjohtajuus tai jäsenyys eivät muodosta tässä kohdassa 11.4 tarkoitettua työ- tai toimisuhdetta. Selvyyden vuoksi todetaan, että tämän kohdan mukaista myyntivelvollisuutta määritettäessä toimitusjohtajaan sovelletaan työsopimuslain säännöstöä siitä riippumatta sovelletaanko varsinaiseen toimisuhteeseen tai sen päättämiseen muutoin työsopimuslakia vai ei.

11.5 Mikäli Osakkaan työ- tai toimisuhde Yhtiön kanssa päättyy Osakkaan kuoleman johdosta ennen 31.12.2011, on muilla Sopijapuolilla oikeus lunastaa Yhtiön osakkeet kuolinpesältä kokonaisuudessaan kohdan 11.4 mukaisessa järjestyksessä ja kohdassa 11.4 määritellyllä hinnalla. Vastaavasti menetellään mahdolliseen ositukseen liittyvän tasingon osalta. Tämä Sopimus sitoo kuolinpesää, perillistä tai tasingonsaajaa kuten Sopijapuoltakin, kunnes osakkeiden lunastus on toteutettu.

**12. KILPAILUKIELTO**

12.1 Osakkaalla ei ole oikeutta siirtyä ilman Yhtiön hallituksen antamaa etukäteistä kirjallista suostumusta Yhtiön kanssa suoraan tai välillisesti kilpailevan yhteisön palvelukseen työntekijänä, neuvonantajana, konsulttina, osakkeenomistajana tai muuten edistää kilpailevaa toimintaa eikä ryhtyä itse yksin, perheenjäsenensä välityksellä

tai yhdessä muun kolmannen kanssa harjoittamaan Yhtiön kanssa suoraan tai välillisesti kilpailevaa toimintaa. Kilpailevaa toimintaa arvioitaessa Yhtiön liiketoimintaan luetaan kuuluvaksi Yhtiön kehitysasteella tai tuotannossa olevat tuotteet ja/tai näihin liittyvät

aineettomat oikeudet, kuten patentit, patenttihakemukset tai tavaramerkit.

12.2 Tämän kohdan 12 mukainen kilpailukielto on voimassa kunkin Osakkaan osalta koko Sopimuksen voimassaoloajan sekä kaksi (2) vuotta työ- tai toimisuhteen päättymisestä Yhtiön kanssa.

12.3 Kilpailukieltoaikaa ei kuitenkaan noudateta, mikäli (i) Osakkaan työ- tai toimisuhde on päättynyt Yhtiöstä johtuvasta syystä. (ii) kaikki Osakkaat myyvät tai muuten luovuttavat Yhtiön osakkeensa

kolmannelle osapuolelle tai (iii) Yhtiö asetetaan selvitystilaan tai

konkurssiin.

**13. SALASSAPITO**

13.1 Osakkaat sitoutuvat olemaan ilmaisematta ja käyttämättä itsensä tai kolmannen osapuolen hyödyksi Yhtiön liikesalaisuuksia. kuten yhtiön tuotteita ja niiden sovelluksia koskevia teknisiä ja taloudellisia tietoja, sekä muita sellaisia tietoja, joita ei ole tarkoitettu yleiseen ja kolmannen osapuolen tietoon. Selvyyden vuoksi todetaan, että myös tämä Sopimus kuuluu salassapidon piiriin. Salassapito velvollisuus ei koske sellaisia tietoja, jotka Yhtiö on julkistanut normaaliin liiketoimintaansa kuuluvina tai jotka muuten ovat yleisesti tiedossa.

13.2 Sopijapuolet sitoutuvat noudattamaan tämän kohdan mukaista salassapitovelvollisuutta kahden (2) vuoden ajan omistuksensa Yhtiössä päättymisestä lukien. Mikäli Sopijapuoli luovuttaa osakkeen sa omistamalleen tai hallitsemalleen yhtiölle, kahden (2) vuoden salassapitovelvollisuus sitoo sekä kyseistä Sopijapuolta että osakkeet saanutta yhtiötä Sopijapuolen ja kyseisen yhtiön omistamien Yhtiön osakkeiden omistuksen päättymisestä lukien. Kahden (2) vuoden salassapitovelvollisuutta ei kuitenkaan noudateta, mikäli Yhtiö asetetaan selvitystilaan tai konkurssiin ennen sitä.

**14. SOPIMUSRIKKOMUS**

14.1 Sopimusrikkomuksena on pidettävä sitä, että Ii) Sopijapuoli on olennaisesti rikkonut tämän Sopimuksen määräyksiä eikä ole korjannut rikkomustaan neljäntoista (14) vuorokauden kuluessa vastaanotettuaan toiselta Sopijapuolelta asiaa koskevan kirjallisen

huomautuksen ja mikäli sanotun sopimusrikkomuksen on katsottava olevan niin olennainen, ettei loukatulta Sopijapuolelta voida kohtuudella vaatia sopimussuhteen jatkamista. tai (ii) Sopijapuoli on luovuttanut Yhtiön osakkeita tämän Sopimuksen vastaisesti.

14.2 Sopimusrikkomukseen syyllistyneen Sopijapuolen on maksettava muille Sopijapuolille näiden omistusosuuksien mukaisessa suhteessa sopimussakkona yhteensä viisikymmentätuhatta (50.000) euroa. Mikäli sopimusrikkomuksesta on kuitenkin koitunut Sopija puolelle vahinkoa tai Sopimusta rikkoneelle Sopijapuolelle hyötyä enemmän kuin sopimussakon määrä on, tulee sopimusrikkomukseen syyllistyneen korvata aiheuttamansa vahinko tai maksaa saamansa hyöty muille Sopijapuolille.

**15. SOPIMUKSEN VOIMASSA OLO**

1 5.1 Tämä Sopimus tulee voimaan, kun kaikki Sopijapuolet ovat sen allekirjoittaneet. Sopijapuolet vastaavat omalta osaltaan siitä, että Sopimuksen solmimiseen mahdollisesti liittyvät yhtiöoikeudelliset tai muut päätökset on tehty oikein ja että allekirjoittajilla on tarvittavat valtuudet Sopimuksen allekirjoittamista varten.

15.2 Sopimusta voidaan muuttaa kaikkien Sopijapuolten hyväksynnällä edellyttäen, että kaikki muutokset ja lisäykset sovitaan kirjallisesti.

1 5.3 Sopijapuolilla ei ole oikeutta ilman kaikkien Sopijapuolten etukäteistä kirjallista suostumusta siirtää tätä Sopimusta tai siihen kuuluvia oikeuksia tai velvoitteita kokonaan tai osittain kolmannelle.

15.4 Mikäli osa tästä Sopimuksesta on tai tulee lainsäädännöllisten muutosten takia, viranomaismääräyksiltään tai muista syistä pätemättömäksi tai mitättömäksi, on Sopimus muilta osin yhä voimassa. Sopijapuolet sitoutuvat tällöin neuvottelemaan Sopimuksen

muuttamisesta siten, että Sopijapuolten yhteinen alkuperäinen sopimustahto toteutuu mahdollisimman tarkasti.

15.5 Sopimusta ei voida yksipuolisesti irtisanoa. Sopimus on voimassa kunkin Sopijapuolen osalta niin kauan kuin hän ja yksikin toinen Sopijapuoli omistavat Yhtiön osakkeita. Sopijapuolet voivat kuitenkin yksimielisellä päätöksellä päättää tämän Sopimuksen.

15.6 Tämä Sopimus purkautuu automaattisesti, jos Yhtiön osakkeet tulevat julkisen noteerauksen kohteeksi.

**16. SOVELLETTAVA LAKI JA ERIMIELISYYKSIEN RATKAISEMINEN**

Tähän Sopimukseen sovelletaan Suomen lakia. Tätä Sopimusta koskevat mahdolliset erimielisyydet ratkaistaan ensisijaisesti Sopijapuolten keskinäisin neuvotteluin. Mikäli neuvotteluin ei päästä Sopijapuolia tyydyttävään ratkaisuun kolmenkymmenen (30) vuorokauden kuluessa Sopijapuolen toisille Sopijapuolille antamasta kirjallisesta ilmoituksesta neuvottelujen aloittamisesta, ratkaistaan asia välimiesmenettelyssä yhden välimiehen toimesta Keskuskauppakamarin välityslautakunnan sääntöjen mukaisesti. Osakkaat valitsevat välimiehen ja ellei yksimielisyyteen päästä, välimiehen nimittää Keskuskauppakamarin välityslautakunta. Välimies menettelyn paikka on Helsinki ja menettelykieli suomi. Välimiehen on annettava ratkaisunsa kolmenkymmenen (30) vuorokauden kuluessa nimeämisestään.

**17. SOPIMUSKAPPALEET**

1 7.1 Tätä Sopimusta on laadittu kolme (3) samasanaista kappaletta, yksi kullekin Sopijapuolelle.

17.2 Tämä Sopimus mahdollisine liitteineen muodostaa sopimuskokonaisuuden, joka on Sopijapuolten välinen koko sopimus. ja joka päättää kaikki Sopijapuolten väliset mahdolliset aikaisemmat tämän Sopimuksen kohdetta koskevat suulliset tai kirjalliset välipuheet, sopimukset, järjestelyt tai sitoumukset. Mikäli tämä Sopimus ja sen liitteet ovat toistensa kanssa ristiriidassa, sovelletaan tätä Sopimusta ensin ja sen jälkeen liitteitä numerojärjestyksessä.

**18. ALLEKIRJOITUKSET**

\_\_\_\_\_\_\_\_\_\_\_\_\_ \_\_\_\_ . \_\_\_\_kuuta 2013, \_\_\_\_\_\_\_\_\_\_\_\_\_ \_\_\_\_ . \_\_\_\_kuuta 2013,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_ \_\_\_\_ . \_\_\_\_kuuta 2013,

x Oy

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

N.N.

LIITELUETTELO

1. Liiketoimintasuunnitelma

2. Yhtiöjärjestys

3. Työ- ja toimisopimukset

4. Hallituksen ja toimitusjohtajan työnjako